Casa Verde Fotovoltaice: Bugetul pentru regiunea Sud-Est s-a epuizat în mai puțin de 2 minute, pentru a patra sesiune la rând
Miercuri s-au deschis înscrierile în programul Casa Verde Fotovoltaice 2024, la ora 10:00, pentru regiunea Sud-Est, respectiv județele Brăila, Buzău, Constanța, Galați, Vrancea și Tulcea, pentru care s-a alocat un buget de 242,7 milioane de lei. Fondurile s-au epuizat încă din primele două minute, la fel cum s-a întâmplat și în sesiunile anterioare.